CELEX: 62006TN0323
Language: lv
Date: 2006-08-28 00:00:00
Title: Lieta T-232/06: Prasība, kas celta 2006. gada 28. augustā — Eyropaïki Dynamiki pret Eiropas Kopienu Komisiju

28.10.2006   
            
            
               LV
            
            
               Eiropas Savienības Oficiālais Vēstnesis
            
            
               C 261/22
            
         Prasība, kas celta 2006. gada 28. augustā — Eyropaïki Dynamiki pret Eiropas Kopienu Komisiju
   (Lieta T-232/06)
   (2006/C 261/42)
   Tiesvedības valoda — angļu
   Lietas dalībnieki
   
      Prasītāja: Eyropaïki Dynamiki — Proigmena Systimata Tilepikoinonion Pliroforikis kai Tilematikis AE, Atēnas (Grieķija) (pārstāvji — N. Korogiannakis un N. Keramidas, advokāti)
   
      Atbildētāja: Eiropas Kopienu Komisija
   Prasītājas prasījumi
   
               —
            
            
               atcelt TAXUD ģenerāldirektorāta [Nodokļu un muitas savienības ģenerāldirektorāts] lēmumu, ar kuru prasītājas piedāvājums ir noraidīts un līguma slēgšanas tiesības piešķirtas konkursa uzvarētājam;
            
         
               —
            
            
               piespriest TAXUD ģenerāldirektorātam atlīdzināt prasītājas juridiskos un cita veida izdevumus, kas radušies saistībā ar šo prasības pieteikumu, pat tad, ja tas tiek noraidīts;
            
         
               —
            
            
               piespriest TAXUD ģenerāldirektorātam atlīdzināt prasītājai zaudējumus, kas radušies saistībā ar attiecīgo konkursa procedūru.
            
         Pamati un galvenie argumenti
   Savā prasības pieteikumā prasītāja lūdz atcelt TAXUD ģenerāldirektorāta 2006. gada 19. jūnija lēmumu, ar kuru noraidīts tās piedāvājums, kas tika iesniegts, atbildot uz uzaicinājumu iesniegt piedāvājumu atklātajā konkursā TAXUD/2005/AO-001 — Pakalpojumu sniegšana saistībā ar muitas IT sistēmu DG-TAXUD“CUST-DEV” projektiem specifikāciju, izstrādi, uzturēšanu un atbalstu (OV 2005/S 117-115222) un līguma slēgšanas tiesības piešķirtas citam pretendentam.
   Savu prasījumu atbalstam prasītāja norāda, ka minētās konkursa procedūras ietvaros TAXUD ģenerāldirektorāts nav ievērojis Finanšu regulā un tās ieviešanas noteikumos paredzētās procesuālās prasības, tādējādi radot nevienlīdzīgu attieksmi pret pretendentiem un pārredzamības un labas pārvaldības principu pārkāpumu. Papildus tam TAXUD ģenerāldirektorāta lēmums, pēc prasītājas domām, ietver acīmredzamas kļūdas vērtējumā un būtiski pārkāpj Kopienu iestāžu rīcībā esošo rīcības brīvību piedāvājumu novērtēšanā.